EkBass/fiwiki-20250220-pages-articles huggingface dataset:
Ewell

Ewell [ˈjuːəl] on asukkaan kaupunki Surreyn kreivikuntaan kuuluvassa Epsomin ja Ewellin kaupunkipiirissä Kaakkois-Englannissa. Se sijaitsee 19 kilometriä Lontoon keskustasta lounaaseen ja luetaan Lontoon metropolialueeseen. Ewell on suoraan kaupunkipiirin alaisuudessa eikä sillä ole kunnallista itsehallintoa (unparished area). == Historia == Roomalaisaikana Ewellin paikalla oli asutuskeskus, jonka kautta kulki Lontoosta Chichesteriin johtanut Stane Street. Ihmisiä houkuttelivat paikalle lähteet, joista Thamesin pieni sivujoki Hogsmill saa alkunsa. Paikannimi Ewell on saksilaisperäinen ja viittaa juuri lähteeseen kylän keskellä. Kylän keskustasta löydettiin myös saksien hautausmaa 1930-luvulla. Keskiajalla kylän maat kuuluivat Merton Priorylle. Vuonna 1538 Ewellin itäpuolella sijainnut Cuddingtonin kylä purettiin kuningas Henrik VIII:n määräyksestä ja paikalle rakennettiin kuninkaan käyttöön ylellinen metsästysmaja nimeltään Nonsuch Palace. Henrik kuoli ennen kuin palatsi valmistui, mutta kuningatar Elisabet käytti sitä silloin tällöin. Lopulta rakennus päätyi Kaarle II:n rakastajattarelle Barbara Palmerille, joka purki sen vuonna 1682 ja myi rakennuskivet maksaakseen uhkapelivelkansa. Nykyään paikalla on viheralue, jonka nimi on Nonsuch Park. Ewell on onnistunut säilyttämään aikojen saatossa kylämäisen luonteensa, vaikka siitä onkin tullut Lontoon esikaupunkialuetta. Kylän keskiaikainen kirkko korvattiin uudella kirkolla kellotornia lukuun ottamatta viktoriaanisella aikakaudella 1848. Prerafaeliitit John Everett Millais ja William Holman Hunt vierailivat usein kylässä ja ikuistivat sen maisemia maalauksiinsa, kuten Ofelia (Millais 1851–52) ja The Hireling Shepherd (Hunt 1851). == Lähteet == Luokka:Asutut paikat Surreyssä Luokka:Englannin kaupungit
Volodymyr Bražko

Volodymyr Volodymyrovytš Bražko (; s. 23. tammikuuta 2002 Zaporižžja) on ukrainalainen jalkapalloilija, pelipaikaltaan puolustava keskikenttäpelaaja. Hän on pituudeltaan 184-senttimetrinen. Hän edustaa Ukrainan liigassa pelaavaa Dynamo Kiovaa. Hän on pelannut Ukrainan A-maajoukkueessa vuodesta 2024. Bražko siirtyi Metalurh Zaporižžjan junioreista Dynamo Kiovaan vuonna 2016. Hän teki liigadebyyttinsä kaudella 2022–2023 pelatessaan lainasopimuksella Zorja Luhanskissa. Hän pelasi tuon kauden aikana 29 liigaottelua ja teki niissä seitsemän maalia, joista ensimmäinen oli voittomaali Dynamo Kiovaa vastaan syyskuussa 2022. Kaudella 2023–2024 Bražko pelasi Dynamon joukkueessa 26 liigaottelua ja teki niissä kuusi maalia. Bražko pelasi Ukrainan alle 16-, alle 17- ja alle 21-vuotiaiden maajoukkueissa. Alle 21-vuotiaiden EM- kilpailuissa 2023 Ukraina ylsi välieriin ja Bražko pelasi joukkueen kaikki viisi ottelua ja viimeistä alkulohko-ottelua lukuun ottamatta avauskokoonpanossa. Bražko pelasi Ukrainan A-maajoukkueessa ensimmäisen kerran maaliskuussa 2024 EM-jatkokarsintaotteluissa Bosnia ja Hertsegovinaa ja Islantia vastaan ja oli molemmissa otteluissa avauskokoonpanossa. Ukraina voitti molemmat ottelut 2–1 ja selviytyi EM-lopputurnaukseen. Bražko on pelannut kesäkuun 16. päivään 2024 mennessä neljä A-maaottelua. == Lähteet == Luokka:Ukrainalaiset jalkapalloilijat Luokka:Vuonna 2002 syntyneet Luokka:Elävät henkilöt
Chapelon

Chapelon on kunta Ranskassa Loiret’n departementissa Centre-Val de Loiren alueella. Se sijaitsee noin 15 kilometriä Montargisin kaupungista luoteeseen. Notre Damen kirkko on alkujaan rakennettu 1100-luvulla, jolta ajalta ovat peräisin kirkon laiva ja apsis. Kirkko kunnostettiin vuonna 1877. Kirkon vieressä olevalla aukiolla on kalvaarioryhmä, joka listattu historiallisten monumenttien luetteloon. Se on peräisin 1600-luvulta. ==Lähteet== ==Aiheesta muualla== Luokka:Loiret’n kunnat
Mánesin silta

Mánesin silta (tšk. Mánesův most) on silta Tšekin pääkaupungissa Prahassa. Se yhdistää toisiinsa Malá Stranan ja Vanhankaupungin kaupunginosat Klárovin- sekä Jan Palachin aukioiden kohdalla. Silta on nimetty tšekkiläismaalari Josef Mánesin mukaan. == Nimi == Ennen nykyistä Mánesin siltaa sen samalla paikalla oli sijainnut Itävallan kruununperillesen Rudolfin mukaan nimetty kävelysilta. Uuden ja suuremman sillan suunnittelemisen alkuvaiheessa uskottiin yleisesti, että myös se tultaisiin nimeämään Rudolfin mukaan. Tämän itsemurhan jälkeen siltaa alettiin kutsua sen rakennetta ja paikkaa kuvaavilla nimillä, kuten rauta- ja ketjusilta tai Uusi Rudolfinumin silta. Kun siltaa lopulta alettiin rakentaa vuonna 1914, ilmoitettiin, että se tullaan nimeämään arkkiherttua Frans Ferdinandin mukaan. Nykyisen nimensä Mánesin silta sai vuonna 1920, kaksi vuotta Tšekkoslovakian itsenäistymisen jälkeen.Dudák & Rípar, s. 166 == Tyyli ja rakenne== Arkkitehtuuriselta tyyliltään Mánesin silta edustaa pääasiassa vuoden 1910 jälkeistä modernismia, mutta joissain sen yksityiskohdissa on käytetty kubismia. Silta on valmistettu betonista ja teräsbetonista. Joitain sen pintoja on koristeltu kivellä, kuten graniitilla. == Historia == === Suunnittelu === Ennen Mánesin sillan rakentamista sen paikalla oli ollut Rudolfin kävelysilta, jonka vajavaisuudet kasvavan suurkaupungin keskeisenä kulkureittinä alkoivat käydä selväksi 1800-luvun loppupuolella. Sen ylikulkumaksun perintäoikeudet vuoteen 1929 saakka ostanut osakeyhtiö kuitenkin vastusti purkamista voimakkaasti. Tilanne ratkesi vasta vuonna 1903 kun Prahan kaupunki osti sillan itselleen.Dudák & Rípar, s. 165 Suunnittelukilpa uuden ja modernin sillan rakentamisesta käynnistettiin lähes välittömästi. Sille asetetut säännöt tekivät kuitenkin sen voittaneista suunnitelmista käytännössä mahdottomat toteuttaa. Niinpä 1906 alkaneessa toisessa kilpailussa oli sallittu myös teräsbetonin käyttö sekä kahden tukipylvään vaatimuksen nostaminen kolmeen. Esteetön näkymä joelta kohti Hradčanyn linnakorttelia pysyi tärkeimpänä vaatimuksena suunnitelmille. === Rakentaminen === Siltaa alettiin rakentaa tammikuun ensimmäisenä päivänä 1911 ja se avattiin kaupunkilaisten käyttöön 11. maaliskuuta 1914. Sitä kuitenkin viimeisteltiin aina vuoteen 1916. Arkkitehtonisesti sen suunnittelusta vastasi Mečislav Petrů. Muita sen suunnittelijoita oli muun muassa insinöörit František Mencl ja Alois Nový. Koristeluita siltaan teki František Bílek, Josef Mařatka, Jan Štursa sekä Emanuel Halman.Dudák & Rípar, s. 171 Siltaa on korjattu vuosina 1992–1994. == Liikenne == Mánesin sillan voi ylittää autolla, kävellen tai polkupyörällä. Satunnaisesti sitä käyttävät myös hevosvaunut. Näiden lisäksi sillan ylitse kulkee raitiotie.Dudák & Rípar, s. 167 Prahan metrolinja A kulkee Mánesin sillan alta yhdistäen Staroměstskán ja Malostranskán asemat.Dudák & Rípar, s. 174 == Lähteet == * ===Viitteet=== == Aiheesta muualla == Luokka:Prahan sillat
Pimeä käytäntö

Pimeä käytäntö tai petollinen käytäntö (kirjaimellisesti ”pimeä kaava” ) on verkkosivustoilla ja sovellusohjelmissa muissa käyttöliittymissä käytetty temppu, joka saa tekemään jotain, mitä ei välttämättä haluaisi tai on yritykselle eduksi kuluttajan kustannuksella. Näitä ovat esimerkiksi ostokset ja allekirjoitukset. Keinoja ovat esimerkiksi harhauttava sanamuoto ja estokeinot, joilla ohjataan kuluttajan päätöksentekoa. Keinoja voi esiintyä erilaisina yhdistelminä. Monet keinoista ovat jo lainvastaisia Euroopassa ja Yhdysvalloissa. Esimerkiksi digipalvelusäädös nimenomaan kieltää pimeät käytännöt. Pimeitä käytäntöjä ovat muun muassa: * epäedulliset oletusvalinnat * piilokulut * tietojen piilottaminen * vaikeaselkoiset tiedot Pimeä käytäntö voi olla valheellinen esitys tuotteen rajallisesta saatavuudesta, jolloin annetaan väärä kuva tuotteen suosiosta. Painostaminen, kiirehtiminen ja valheellinen mainostaminen ovat eräitä esimerkkejä. Perumisen vaikeus ja etukäteen tehdyt valinnat voivat olla pimeitä käytäntöjä. == Lähteet == Luokka:Tietokone-etiikka Luokka:Konsumerismi
Klaara Höglund

Klaara Höglund (s. 2014 tai 2015) on suomalainen lapsinäyttelijä, joka näytteli Vilttitossua vuoden 2024 elokuvassa Heinähattu, Vilttitossu ja kana. Hän on näytellyt myös mainoksissa ja sivurooleissa. Höglundin isosisko Eedla Höglund on myös lapsinäyttelijä. Vuosina 2024-2025 Turun Kaupunginteatterissa hän oli Hildur-näytelmän Björk == Lähteet == == Aiheesta muualla == * Luokka:Suomalaiset lapsinäyttelijät Luokka:2010-luvulla syntyneet Luokka:Elävät henkilöt
Thomas Wentworth

Thomas Wentworth (13. huhtikuuta 1593 Lontoo – 12. toukokuuta 1641 Lontoo) oli 1. Staffordin jaarli ja kuningas Kaarle I:n johtava neuvonantaja. Hän toimi myös Irlannin käskynhaltijana, ja sai lujin ottein alueella aikaan rauhan ja järjestyksen. Hänet teloitettiin Englannin parlamentin määräyksestä. == Lähteet == Luokka:Jaarlit Luokka:Vuonna 1593 syntyneet Luokka:Vuonna 1641 kuolleet
Uolevi Taskinen

Uolevi Taskinen (s. 8. huhtikuuta 1939) on suomalainen televisio-ohjaaja, toimittaja, käsikirjoittaja ja tuottaja. Hän on tehnyt Yleisradion tv- kanaville paljon viihdeohjelmia ja kevyen musiikin ohjelmia 1970-luvun alusta 2000-luvun alkuun. Uransa alussa Taskinen oli kuvausryhmän jäsenenä muun muassa elokuvissa Niskavuoren naiset (1958), Pikku Pietarin piha (1961) ja Nuoruus vauhdissa (1961) ja työskenteli sitten tv-kuvaajana Tesvisiossa. ==Tv- ohjelmia== (valikoima, lähteenä Ritva-tietokanta.) ===Toimittajana=== *Tuubi (1979–1983) *Suomen euroviisukarsinta 1979 *Suomen euroviisukarsinta 1988 *Suomen euroviisukarsinta 1990 *Perjantaipörssi (1985–1987) *April Jazz (1987–1989) *Narrin nauru (1991) *Pori Jazz (1997–1998) ===Ohjaajana=== *Pop Story (1971–1972) *Pete Q (1978) *Musiikkia kaikille (1978–1979) *Suomen euroviisukarsinta 1976 *Suomen euroviisukarsinta 1980 *Suomen euroviisukarsinta 1984 *Suomen euroviisukarsinta 1988 *Suomen euroviisukarsinta 1990 *Pohjantähden alla (1988) *Kiitos ja hyvästi (1993) *Minun iltani (1996) *Emma-gaala 1997 *Linnunradan pianobaari (1998) *Mikä menneisyys (1999–2000) *Toisten TV (2002) ===Tuottajana=== *Suurennuslasi (1969) *Yks’tattaa (1977) *Rockilta (1981) *Missä olit silloin kun (1997) ==Lähteet== ==Aiheesta muualla== * *Näin avaat oven oikein, Hepskukkuu- ohjelman sketsi vuodelta 1979, tämän linkin mukaan esiintyjä on Uolevi Taskinen. Video 1 min 45 s, Yle Elävä arkisto. Luokka:Suomalaiset televisio- ohjaajat Luokka:Suomalaiset televisiotuottajat Luokka:Vuonna 1939 syntyneet Luokka:Elävät henkilöt Luokka:Ylen toimittajat
Selluliitti (sairaus)

Selluliitti on bakteerin aiheuttama ihon sidekudoskerroksen tulehdus. Sitä voi aiheuttaa stafylokokit, streptokokit, pneumokokki ja Haemophilus influenzae. Selluliittia esiintyy yleensä alaraajassa, mutta se voi iskeä myös kasvoihin ja käsiin sekä vartalon muihin osiin. Selluliitti-infektio alkaa yleensä siitä, kun bakteeri pääsee elimistöön rikkoutuneen ihon läpi. Hoitamaton selluliitti voi aiheuttaa esimerkiksi bakteremian, endokardiitin, luuydintulehduksen, toksisen shokkioireyhtymän tai sepsiksen. Selluliittia hoidetaan antibiooteilla. Pienimuotoista tulehdusta voidaan hoitaa paikallisantibioottivoiteella, mutta laajempien infektioden kohdalla hoito saatetaan joutua antamaan antibioottia sairaalassa suoraan suoneen. Selluliittia pystyy ehkäisemään pitämällä huolta ihon kunnosta ja puhtaudesta. Ihorikkojen kohdalla haavan huolellinen puhdistaminen ja paikallsiantiseptien käyttö vähentää selluliitin riskiä. == Lähteet == Luokka:Ihotaudit Luokka:Bakteeritaudit Luokka:Tulehdukset
Nikolai Kavaleff

Nikolai Kavaleff (14. helmikuuta 1876 Espoo – 30. syyskuuta 1952 Siuntio) oli suomenruotsalainen talousneuvos, agronomi ja tilanomistaja.Nyländska avdelningens supplement till studentkatalogen, Vårterminen, 1908 Kavaleff oli Vanhan-Mankkaan kartanon omistaja.Koulunkäyntiä Mankkaalla, Mankkaan Uutisia, 2017 Hän lahjoitti Mankkaan uudelle koululle tontin johon rakennettiin uusi koulurakennus vuonna 1901. Nikolai Kavaleff opiskeli Helsingissä ruotsinkielisessä lukiossa. Hän jatkoi opintojaan ja valmistui oikeustieteen ylioppilaaksi vuonna 1897.Suomen maatilat 1 Uudenmaan lääni. (Suomen maatilat I) - Tietokirja maamme keskikokoisista ja suurista maatiloista, Werner Söderström Osakeyhtiö, 1931 Samana vuonna hän suoritti agronomin tutkinnon Mustialassa. Vuosina 1897–1901 Nikolai toimi Mäkkylän ja Mankkaan kartanoiden tilanhoitajana sekä opettajana Mellunmäen Uudenmaan kansanopistossa. Vuodesta 1901 vuoteen 1908 hän omisti Mankkaan kartanon. Nikolai toimi maanviljelyn maitokeskuksen johtajana Helsingissä vuosina 1907–1914. Tämän jälkeen hän oli meijeriliikkeen johtaja ja omistaja Helsingissä sekä kartanonomistaja Siuntiossa. Hänelle myönnettiin talousneuvoksen arvonimi vuonna 1936. Hän kuului Kavaleffin kauppiaissukuun. Hän oli naimisissa ensin vuosina 1909-1933 Alice Maria Kavaleff os. Nybergin kanssa. He erosivat, ja vuonna 1935 hän meni uudelleen naimisiin Margit Linnea Kavaleff os. Forsblomin kanssa. Hänen isänsä oli Nikolai Kavaleff (1830–1902) ja äitinsä Ida Augusta Uggla (1839–1894). == Lähteet == Luokka:Vuonna 1876 syntyneet Luokka:Vuonna 1952 kuolleet
Pierre Vernier

Pierre Vernier (1580–1637) oli ranskalainen matemaatikko. Hän oli Burgundin kreivikunnan raha-asioiden ylitirehtööri, Ornansin linnan päällikkö ja Espanjan kuninkaan neuvonantaja. Vernier on ensimmäisenä selittänyt noonion.Vernier, Pierre, Tietosanakirja. Osa 10, palsta 987. Tietosanakirja- osakeyhtiö 1919 ==Lähteet== Luokka:Ranskalaiset matemaatikot Luokka:Vuonna 1580 syntyneet Luokka:Vuonna 1637 kuolleet
Tähden magneettikenttä

Tähden magneettikenttä on tähden ympärillä oleva magneettikenttä. Tähden magneettikentän pysyvyys riippuu tähden lämpötilasta. Kuumimmilla tähdillä magneettikenttä ei juurikaan muutu, mutta Auringon kaltaisilla viileämmillä tähdillä magneettikenttä menee pinnan läpi ja vaihtelee paikallisesti. Magneettikentän vaihtelu aiheuttaa ajoittain auringonpilkkuja ja erilaisia purkauksia, kuten proteuberansseja ja auringonpurkauksia. Auringonpilkut ovat havaittavissa Zeemanin ilmiön avulla, jossa magneettikenttä hajottaa säteilyn spektrin viivoja. Joidenkin muuttuvien tähtien muuttuminen on yhteydessä magneettikentän muutoksiin. == Lähteet == Luokka:Tähtien ominaisuudet
Ajyadin linnoitus

Ajyadin linnoitus (, , ) oli osmanien rakentama sitadelli Mekan suurmoskeijan viereisellä kukkulalla nykyisessä Saudi-Arabiassa. Se rakennettiin vuonna 1780 suojaamaan Kaabaa rosvoilta ja hyökkääjiltä. Saudi-Arabian hallinto päätti purkaa linnoituksen Abraj Al Bait Towers -tornitalokompleksin tieltä. Historiallisen kohteen tuhoaminen herätti suuresti vastustusta ulkomailla, etenkin Turkissa. Linnoitus purettiin tammikuussa 2002. Istanbulilaisessa Miniatürk-miniatyyripuistossa on 1/25-mittakaavan pienoismalli Ajyadin linnoituksesta. == Kuvia == Tiedosto:Mecca prayer, 1889.tif|Ajyadin linnoitus suurmoskeijan ja Kaaban taustalla vuonna 1889. Tiedosto:Miniaturk in Istanbul, Turkey - The Maquette park Miniatürk (9895770424).jpg|Pienoismalli Istanbulissa. == Lähteet == Luokka:Linnoitukset Luokka:Entiset rakennukset ja rakennelmat Luokka:Mekka Luokka:Osmanien valtakunta
Bämä

BÄMÄ on suomalainen musiikkikollektiivi. == Kokoonpano == * Helena Routa * Nelli Milan * Satu * Tiia Karoliina ==Julkaisut== === EP:t === * Jumala on Muija (EP) === Singlet === * Voimaantunu * Kaiken takana on bämä ==Lähteet== * Facebook-sivut * Levy-yhtiön sivut * Keikkamyyjän sivut ==Aiheesta muualla== * Ruisrock 2024 Luokka:Suomalaiset hip hop -yhtyeet
I Am the Empire – Live from the 013

I Am the Empire – Live from the 013 on yhdysvaltalaisen power metal -yhtye Kamelotin kolmas livealbumi, joka julkaistiin 14. elokuuta 2020 Napalm Recordsin kautta. Se on yhtyeen kolmas livealbumi ja toinen live-DVD/Blu-ray. Albumilla vierailevat Lauren Hart, Elize Ryd, Alissa White-Gluz ja Charlotte Wessels. Se on ensimmäinen julkaisu, jossa Alex Landenburg esiintyy yhtyeen rumpalina. == Kappaleet == == Kokoonpano == Kamelot * Tommy Karevik - Laulu * Thomas Youngblood – kitara * Sean Tibbetts – bassokitara * Oliver Palotai – kosketinsoittimet * Alex Landenburg – rummut, lyömäsoittimet Vierailevat muusikot * Lauren Hart (Once Human) – vieraileva laulu ("Phantom Divine (Shadow Empire)") * Charlotte Wessels – vieraileva laulu ("Under Grey Skies") * Alissa White-Gluz (Arch Enemy) – laulu ("March of Mephisto", "Sacrimony (Angel of Afterlife)", "Liar Liar (Wasteland Monarchy)") * Elize Ryd (Amaranthe) – laulu ("March of Mephisto", "My Confession" ja "Sacrimony (Angel of Afterlife)") * Eklipse – jousikvartetto kappaleessa "My Confession" ** Scarlett – viulu ** Neiti A. – Viulu ** Alttoviulu – alttoviulu ** Helena – sello Tuotanto * Sascha Paeth – kitara ("RavenLight"), miksaus, masterointi * - Jens de Vos – ohjaaja * Tim Tronckoe – valokuvaus * Gustavo Sazes – kansitaide, taitto * Stefan Heilemann – lisäkuvitus * Ashley Oomen – valokuvaus == Listasijoitukset == I Am the Empire – Live from the 013 -listasijoitukset Albumilistat (2020) Paras sijoitus Belgian albumit (Ultratop Flanders) 137 Belgian albumit (Ultratop Wallonia) 51 Hollannin albumit (album Top 100) 29 Unkarin albumit (MAHASZ) 23 Sveitsin albumit (Schweizer Hitparade) 22 Saksan albumit (Offizielle Top 100) 17 == Arvostelut == * Imperiumi: 8½/10 == Lähteet == Luokka:Kamelotin albumit Luokka:Vuoden 2020 konserttitallenteet Luokka:Konserttielokuvat
1,2-epoksibutaani

1,2-epoksibutaani (C4H8O) eli 1,2-butyleenioksidi on epoksideihin kuuluva orgaaninen yhdiste. Yhdistettä voidaan käyttää muun muassa liuottimia stabiloivana aineena ja muiden yhdisteiden valmistukseen. == Ominaisuudet, valmistus ja käyttö == Huoneenlämpötilassa 1,2-epoksibutaani on väritöntä nestettä. Yhdiste liukenee veteen ja myös useisiin orgaanisiin liuottimiin, esimerkiksi etanoliin, dietyylieetteriin ja asetoniin. Se reagoi nukleofiilien kuten alkoholien ja amiinien kanssa. 1,2-epoksibutaani on ärsyttävä yhdiste ja voi olla karsinogeenista. Viitattu 29.3.2024 1,2-epoksibutaania valmistetaan useimmiten niin kutsutulla kloorihydriinireitillä. 1-buteenin ja kloorin reaktiotuotetta kuumennetaan emäksisissä oloissa, jolloin muodostuu 1,2-epoksibutaania. Myös 1-buteenin hapetusta voidaan käyttää. 1,2-epoksibutaania käytetään erityisesti kloorattuja liuottimia stabiloivana aineena. Siitä valmistetaan 1,2-butaanidiolia, butanoliamiineja, eettereitä, estereitä, polybutyleenioksideja ja polyuretaaneja. Johdannaisia käytetään muun muassa korroosionestoaineina, voiteluaineina ja polttoaineiden lisäaineina. : == Lähteet == Luokka:Epoksidit
Krypta (yhtye)

Krypta on suomalainen Tyrantti-yhtyeestä tutun Henri Segerin sooloprojekti, joka soittaa okkultista suomirockia. == Kokoonpano == * Henri Seger – kitara, laulu * Eetu Lehtinen – basso * Toni Raukola – kitara * Miika Pylkkänen – koskettimet * Jere Kolehmainen – rummut ==Julkaisut== === Studioalbumit === * Outo Laakso === Singlet === * Vala * Dorian Gray ==Lähteet== * Singlen arvostelu ==Aiheesta muualla== * Facebook * Bandcamp Luokka:Suomalaiset rockyhtyeet
EP (Gettomasa ja Kube)

EP on suomalaisten rap-artistien Gettomasan ja Kuben julkaisema yhteis-EP, joka julkaistiin 29. maaliskuuta 2024 PME Recordsin kautta. Albumin tuotannosta vastaavat MD$, Ruuben ja Off & Out, ja sillä vierailee Justsesomali. == Kappaleet == # # # == Vastaanotto == Rumban journalisti Tuomas Aflecht piti EP:tä nautinnollisena kokonaisuutena, kun taas Rumban Jarkko Fräntilä parjasi erityisesti Gettomasan lyriikoita ja piti niitä lapsellisina ja tylsinä. Keskisuomalaisen Niklas Pelkonen antoi EP:lle kaksi tähteä viidestä, ja kutsui sitä laiskaksi alisuoriutumiseksi. == Lähteet == Luokka:Vuoden 2024 EP:t Luokka:Suomalaiset hip hop -EP:t Luokka:Gettomasan albumit Luokka:Kuben albumit
Hannu Simola

Hannu Simola (s. 1950) on suomalainen sosiologi ja kasvatustieteilijä, joka on toiminut professorina Tampereen, Helsingin ja Turun yliopistoissa. Hän on erikoistunut koulutuksen sosiologiaan ja koulutuspolitiikkaan. Simola on tehnyt merkittävää tutkimusta ja kirjoittanut useita teoksia koulutusjärjestelmän ja koulutuspolitiikan muutoksista sekä niiden vaikutuksista yhteiskuntaan. Hänen tutkimuksensa keskittyvät muun muassa koulutuksen eriarvoisuuteen, koulutuspolitiikan uudistuksiin ja koulutuksen kansainvälistymiseen. Simola on myös vaikuttanut koulutuspoliittisessa keskustelussa Suomessa. Luokka:Suomalaiset sosiologit Luokka:Vuonna 1950 syntyneet Luokka:Elävät henkilöt
Tähden pyöriminen

Tähden pyöriminen on tähdessä tapahtuva ilmiö, jossa tähti tavalla tai toisella pyörii. Neutronitähdet pyörivät tähdistä nopeimmin. Jatkuvasti pyörivän tähden pyöriminen ilmenee pulsseina ja tälläisiä tähtiä kutsutaan pulsareiksi. Tähden pyöriessä tulevat silloin tällöin näkyviin aktiiviset alueet, jotka näkyvät tummina pilkkuina. Tähden pyöriessä akselinsa ympäri tapahtuu kaasun leikkausliikettä, jolloin eri nopeuksilla liikkuvat kaasut ohittavat toisiaan. Tähden pyöriminen yhdessä konvektion kanssa muuttaa tähden magneettikenttää. == Lähteet == Luokka:Tähtien ominaisuudet
Darja Serenko

Darja Andrejevna Serenko (; s. 1993 Habarovsk) on venäläinen runoilija, feministi ja sodanvastainen aktivisti. Hänen mukaansa Vladimir Putinin aloittama hyökkäysota Ukrainassa on yhteydessä Venäjän yhteiskunnassa vallitseviin misogynisiin asenteisiin ja sukupuolittuneeseen väkivaltaan. Serenko joutui Venäjällä vainon kohteeksi ja muutti maanpakoon Georgiaan. Tammikuussa 2023 Venäjän oikeusministeriö luokitteli Serenkon ulkomaiseksi agentiksi. ==Teoksia== * Devotški i institutsii (ven. Девочки и институции, "Tytöt ja instituutiot"; No Kidding Press, 2022) ISBN 978-5-6046450-9-3 * Ja želaju pepla svojemi domu (ven. Я желаю пепла своему дому, "Haluan kotini palavan tuhkaksi"; 2023) ISBN 978-965-93083-7-8 ==Lähteet== ==Aiheesta muualla== Luokka:Venäläiset runoilijat Luokka:Venäläiset feministit Luokka:Sodanvastaiset aktivistit Luokka:Vuonna 1993 syntyneet Luokka:Elävät henkilöt
Reijo Sundén

Leif Reijo Sundén (27. syyskuuta 1941 Turku) on suomalainen kilpasoutaja.Siukonen, s. 319–320 Sundén edusti Suomea Rooman olympialaisissa 1960 perämiehenä nelosessa, jossa Suomen joukkue eteni välieriin. Sundén sijoittui yhdeksänneksi nelosessa maailmanmestaruuskilpailuissa 1962. Hän saavutti Pohjoismaiden-mestaruuskilpailuissa pronssia nelosessa ja kahdeksikossa vuonna 1965. Ruotsi–Suomi-maaottelussa Sundén oli voittamassa Ruotsia nelosessa ja kahdeksikossa vuonna 1960. Sundén voitti Suomen- mestaruuden nelosessa vuosina 1960, 1962 ja 1965, kahdeksikossa vuosina 1960 ja 1965 sekä kaksikossa vuonna 1966. Hän edusti seuratasolla Wärtsilän Soutajia ja Nesteen Soutajia. Myös Reijo Sundénin isä Magnus Sundén oli soudussa maaotteluedustaja ja Suomen-mestari. == Lähteet == * === Viitteet === == Aiheesta muualla == * Luokka:Suomalaiset soutajat Luokka:Vuonna 1941 syntyneet Luokka:Elävät henkilöt
Mostaganem

Mostaganem () on kaupunki ja Mostaganemin maakunnan hallinnollinen keskus Algeriassa. Se sijaitsee Välimeren rannalla 340 kilometriä Algerista länteen. Mostaganemin kunnassa oli vuoden 2008 väestönlaskennan mukaan 145 700 asukasta. Arzewinlahden rannalla sijaitsevan Mostaganemin lienee perustanut Yusuf ibn Tashfin 1000-luvulla. Se oli pieni linnoitettu satamakaupunki, josta tuli vuonna 1847 Ranskan algerialaisjoukkojen keskuspaikka. Mostaganemista on maantieyhteydet Oraniin, Algeriin ja naapurimaakuntiin sekä rautatie Mascaran maakunnan Mohammadiaan. Kaupungissa on kalastus- ja kauppasatama sekä elintarvike-, rakennustarvike-, metalli- ja puunjalostusteollisuutta. Ympäröivä maakunta tuottaa viljaa, sitrushedelmiä, viiniä ja puuvillaa. Mostaganemissa toimii Abdelhamid Ibn Badisin yliopisto. Aïn Sefra -niminen vadi erottaa Mostaganemin vanhan osan Tidjitin uusista kaupunginosista. Nähtävyyksiä ovat 1300-luvulta peräisin oleva Abou El Hassanin moskeija, kasbah ja Välimeren hiekkarannat. ==Lähteet== Luokka:Algerian kaupungit
Adolf Ulrik Wertmüller

Adolf Ulrik Wertmüller (1751–1812) oli amerikanruotsalainen taidemaalari. Hän opiskeli ensin Tukholmassa taideakatemiassa ja sitten vuodesta 1772 Pariisissa ja muualla ulkomailla. Oleskeltuaan 1797–1799 Ruotsissa hän muutti vuonna 1800 Pohjois-Amerikkaan. Tyylillisesti hänen teoksensa kuuluvat rokokoon ja uusklassisuuden välille. Aiheiltaan ne ovat osaksi mytologisia, kuten Ariadne (1783) ja Tanssiva amoriini (1784), osaksi historiallisia, kuten maalaus Marie Antoinettesta lapsineen (1785). Hän on myös tunnettu muotokuvamaalarina. Hänen tälle alalle kuuluvia teoksiaan ovat Gustaf Mauritz Armfeltin ja George Washingtonin muotokuvat.Wertmüller, Adolf Ulrik, Tietosanakirja. Osa 10, palsta 1017–1018. Tietosanakirja-osakeyhtiö 1919 ==Maalauksia== Cupid as Bacchus (Adolf Ulrik Wertmüller) - Nationalmuseum - 18036.tif|Amor Bacchuksena. (1784). Gustaf Mauritz Armfelt by Wertmüller.jpeg|Gustaf Mauritz Armfelt (1784). Adolf_Ulrik_Wertmüller,_Marie- Antoinette_d'Autriche,_reine_de_France_(1788)_-_002.jpg|Kuningatar Marie- Antoinette (1788). Charlotte_Eckerman_by_Adolf_Ulrik_Wertmüller.jpg|Mademoiselle Charlotte Eckerman (1784) . Adolf_Ulrik_Wertmüller,_Portrait_of_Jean- Jacques_Caffieri_(1784).jpg|Jean-Jacques Caffieri (1784). Queen Marie Antoinette of France and two of her Children Walking in The Park of Trianon - Nationalmuseum - 18035.tif|Kuningatar Marie-Antoinette (1785). ==Lähteet== ==Aiheesta muualla== Luokka:Amerikanruotsalaiset Luokka:Ruotsalaiset taidemaalarit Luokka:Yhdysvaltalaiset taidemaalarit Luokka:Vuonna 1751 syntyneet Luokka:Vuonna 1812 kuolleet
Lappi-Liesi

Lappi-Liesi on perinteinen puulämmitteinen liesi-leivinuuni eli puuliesi eli puuhella, jota on valmistettu vuodesta 1917 alkaen Rauman Lapissa. Kyseisen ns. lappilaisen liesityypin kauppanimiä ovat olleet Lappi-Liesi, Reino-uuni, Wihtori Wainio ja Riviuuni Veljet Vainio. Liesityypin kehitti maanviljelijä Wihtori Wainio. Lieden ulkokuori oli alun perin sinistettyä, myöhemmin polttoemaloitua peltiä. Keittotaso sekä tulipesän ja uunin luukut olivat valurautaa, sisäosat muurattu. Uunin peltirungon läpi kulki putkia, joiden kautta kiertävät palokaasut lämmittivät uunin tasaisesti. Luokka:Tavaramerkit
Árpád Váldazs

Árpád Váldzas on ersän ja mansin kielten aktivisti, ersäläinen poliittinen aktivisti ja kirjailija. Venäjän hyökättyä Ukrainaan Váldazs lähti Venäjältä ja muutti Armeniaan. Ennen sodan alkamista hän asui vuoden Saranskissa vieraillen usein Vir-Alo-Tavlassa (Podlensnaja Tavlan kylässä), jossa hän puhui ersää ja upottautui ersäläiseen kulttuuriin. Váldazs on kirjoittanut kirjan fysiikasta ersän kielellä. == Lähteet == Luokka:Mordvalaiset henkilöt Luokka:Syntymävuosi puuttuu Luokka:Elävät henkilöt
Germering

Germering on kaupunki Baijerin osavaltiossa Saksassa. Se kuuluu Münchenin esikaupunkialueeseen ja on Münchenin paikallisliikenteen piirissä. Germering ja siihen vuonna 1978 liitetty Unterpfaffenhofen ovat kasvaneet kaupunkirakenteellisesti yhteen. == Maantiede == Germering sijaitsee ylänkömaalla Baijerin eteläosassa noin 15 kilometriä Münchenistä länteen. == Historia == Germeringin alueella on asuttu jo muinoin. Arkeologit ovat löytäneet todisteita neoliittisen kauden asutuksesta ja merkkejä huomattavasti varhaisemmastakin asutuksesta. Ensimmäiset luotettavat kirjalliset maininnat Germeringistä ovat 900-luvun puolestavälistä muodossa Kermaringun. Unterpfaffenhofenista on epävarmoja mainintoja samalta ajalta. Germering tuhottiin vuonna 1422 käydyssä Allingin taistelussa. Sekä Unterpfaffenhofen että Germering saivat itsenäisen kunnan aseman 1818. Germeringin kehitys sai potkua rautatien München–Herrsching avaamisesta 1902. Kunnan koillisosaan rakennettiin Neugermeringin asuinalue ja Harthausiin perustettiin osuuskuntapohjainen asuinalue. Vuosien 1945 ja 1946 siirtolaisaalto kasvatti Germeringiä huomattavasti. 1950- ja 1960-luvuilla Germeringiin rakennettiin sosiaalista asuntotuotantoa, mikä oli tuolloin varsin epätavanomaista pienille paikkakunnille. 1970-luvun lopussa Germeringin kasvu laantui, kunnes se alkoi uudelleen 2010-luvulla. Germering ja Unterpfaffenhofen yhdistettiin toisiinsa 1978. Kaupungiksi Germering kohotettiin 1991. == Talous ja liikenne == Germeringin suurin työnantaja on nestekromatografiaan erikoistunut Dionex. Muita suuria työllistäjiä ovat IT-alan Advantech Service-IoT GmbH ja työkalujen osien valmistukseen erikoistunut Pöschl Präzisionsteile GmbH. Germeringin rautatieasema, Bahnhof Germering-Unterpfaffenhofen, sijaitsee Unterpfaffenhofenin alueella. Harthausissa on rautatiepysäkki. Münchenin kehämoottoritie BAB 99 kulkee Germeringin itäpuolitse ja BAB 96 halkoo kaupungin eteläosaa. == Lähteet == == Aiheesta muualla == *Germering, Baijeri, Saksa — Sunrise, Sunset and Daylength Luokka:Baijerin kunnat Luokka:Saksan kaupungit Luokka:Ylä-Baijeri
Muisti palaa pohjaan

Muisti palaa pohjaan on Yle TV2 -kanavalla vuonna 2004 esitetty kokkaus- ja keskusteluohjelmasarja. Siinä julkisuuden henkilöitä jututetaan heidän muistoistaan nostalgisen ruoanlaiton ja aterian nautinnan ohessa, alaotsikkona ”15 vierasta, 15 elämysmatkaa Suomeen, jota ei enää ole”. Perjantai-iltaisin klo 20 kevätkaudella 2004 esitetyn ohjelman juontajana on Neil Hardwick ja kokkina Anu Brask. ==Vieraat ja makumuistot== *näyttelijä-ohjaaja Mari Rantasila **hölmöilevä omppuviini, jäätelötesti, kesäkeitto *elokuvaohjaaja Matti Kassila **teetä venäläisittäin, blinit, kalaseljanka *muusikko Timo Rautiainen **makkaravoileipä ja maito, kossua ja Palma-limppaa, uunibroileri 70-lukulaisittain *näyttelijä Eila Roine **Campari, suklaakiisseli ja kermavaahto, palapaisti *tekstiilitaiteilija Ritva Puotila **piimää ja lähdevettä, lettuja ja mansikkahilloa, juustofondue ja valkoviiniä *kirjailija Hannu Raittila **kaurapuuro ilman klimppejä, ”Porvoon lankku” tai muu valkkari, kotitekoinen pizza *muotisuunnittelija Ritva Falla **eväsleivät ja mehu, sima, elävän ravinnon ateria *urheiluselostaja Antero Mertaranta **porilainen ja maito, jauhelihakastike, muussi ja punaviini, Fazerin Parhaat: Kiss-Kiss *tanssija Reijo Kela **ruispuolukkapuuro, paistetut muikut ja perunamuussi *kirjailija Leena Lander **kuuma koira, shandy ja Domino-keksit, kuutamokiisseli tarjoiltuna lautaselta, josta on jo syöty hernerokkaa *poliitikko Kaarina Suonio **vadelmalimsa, nötkötti, paistetut silakat ja muussi *elokuvaohjaaja Markku Pölönen **jaloviina, pullamössö (vähän kahvia, paljon maitoa ja pullaa), lihakeitto purkkilihasta *laulaja-näyttelijä Marjatta Leppänen **Coca-Cola, crêpes suzette, kaalikääryleet *kapellimestari Atso Almila **algerialainen punaviini, juusto, hedelmärahka, uunihauki ja vihannekset *näyttelijä Oiva Lohtander **maksamakkaravoileipä ja maito, bebe- leivos, tartarpihvi ja halpa punaviini ==Lähteet== Luokka:2000-vuosikymmenen suomalaiset keskusteluohjelmat Luokka:Ruokaohjelmat Luokka:Suomalainen keittiö
Fürstenfeldbruck

Fürstenfeldbruck on kaupunki Baijerin osavaltiossa Saksassa. Se kuuluu Münchenin esikaupunkialueeseen ja on Fürstenfeldbruckin piirikunnan hallintokeskus. == Maantiede == Fürstenfeldbruck sijaitsee ylänkömaalla eteläisessä Baijerissa noin 22 kilometriä Münchenistä länteen. Kaupungin halki virtaa Amper-joki. == Historia == Fürstenfeldbruck alkoi kehittyä Amperin ylityspaikalle 1100-luvulla. Fürstenfeldin luostari (Kloster Fürstenfeld) perustettiin 1263. Bruck-nimisestä kylästä on ensimmäinen asiakirjamaininta vuodelta 1306. Kehitys maalaiskylästä kaupungiksi alkoi pikkuhiljaa vuonna 1803, kun luostari lakkautettiin ja porvarillinen hallinto nosti päätään. Fürstenfeldbruck sai kaupunkioikeudet 30. syyskuuta 1935. 1800-luvulla Bruck kasvoi paikalliseksi talous- ja hallintokeskukseksi. Paikkakunta sai rautatieaseman rataosuudelle München–Lindau 1873. Baijerin ensimmäinen kunnallinen sähkövoimala otettiin käyttöön Bruckissa 1892. Sen oli suunnitellut Oskar von Miller. Bruckin nimeksi virallistettiin Fürstenfeldbruck vuonna 1908. Amper-joen puhtautta alettiin käyttää matkailijoiden houkuttelemiseen 1800-luvun puolivälissä. Etenkin Münchenistä saapui turisteja hoitamaan vaivojaan Amperin vedellä. Fürstenfeldbruckin väkiluku kasvoi voimakkaasti toisen maailmansodan jälkeen. Kaupunki sai oikeuden kutsua itseään termillä "Große Kreisstadt" ("suuri piirikaupunki") vuonna 2006. Fürstenfeldbruckin historiallista arkkitehtuuria edustaa muun muassa entinen luostari, Kloster Fürstenfeld ja sen yhteydessä oleva barokkikirkko Mariä Himmelfahrt (Marian taivaanseenastumisen kirkko). Luostarin rakennutti Wittelsbachin sukuun kuulunut herttua Ludwig der Strenge. == Talous ja liikenne == Fürstenfeldbruck sijaitsee paitsi Münchenin myös Augsburgin vaikutuspiirissä. Sen talous nojaa pieniin ja keskisuuriin yrityksiin. Kaupungissa on kaksi rautatieasemaa. Lähimmät moottoritiet ovat kaupungin pohjoispuolitse kulkeva BAB 8, eteläpuolitse kulkeva BAB 96 ja Münchenin kehämoottoritie BAB 99. == Lähteet == == Aiheesta muualla == *Fürstenfeldbruck, Baijeri, Saksa — Sunrise, Sunset and Daylength Luokka:Baijerin kunnat Luokka:Saksan kaupungit Luokka:Ylä-Baijeri
Oulujärven lava

Oulujärven lava oli Vaalassa sijaitseva tanssilava. Lavan koko oli 1 500 neliömetriä ja se valmistui vuonna 1977. Lava rakennettiin urheiluseura Vaalan Karhun ja talkoolaisten voimalla. 1980-luku oli Oulujärven lavan kulta-aikaa, ja lähes kaikki huippuartistit ja yhtyeet nousivat estradille. Parhaimpina iltoina tansseissa oli yli 2 000 ihmistä.Lavalla järjestettiin myös TV- tansseja, kuten Kesäillan valssi -ohjelmaa. Lavan huippuvuosien jälkeen tahti alkoi hiipua talkooinnon ja lipputulojen vähenemisen seurauksena. 2000-luvulle tultaessa lava ei ollut enää aktiivisesti käytössä, ja se alkoi vähitellen rapistua. Oulujärven lava tuhoutui tuhopolton seurauksena 4. elokuuta 2010. == Lähteet == Luokka:Tanssilavat Luokka:Vaalan rakennukset ja rakennelmat
Vaughan Gething

Humphrey Vaughan ap David Gething (s. 1974 Lusaka, Sambia) on walesiläinen työväenpuolueen poliitikko, joka on toiminut Walesin pääministerinä vuodesta 2024 lähtien. Gething syntyi Sambian Lusakassa walesiläiselle isälle ja sambialaiselle äidille. Hän muutti perheineen Walesiin Abergavennyyn ja myöhemmin Englantiin Dorsetiin, jossa hän vietti suurimman osan lapsuudestaan. Hän opiskeli Aberystwythin yliopistossa oikeustiedettä. Hän toimi ylioppilaskunnan puheenjohtajana sekä Walesin kansallisen ylioppilasliiton puheenjohtajana. Ennen poliittista uraansa hän työskenteli lakimiehenä. Vuoden 2004 paikallisvaaleissa Gething valittiin Cardiffin kaupunginvaltuustoon. Vuonna 2011 hänet valittiin Walesin kansalliskokoukseen. Hän toimi Walesin terveys- ja sosiaaliministerinä vuosina 2016–2021 ja talousministerinä vuosina 2021–2024. Walesin parlamentti valitsi hänet Walesin pääministeriksi 20. maaliskuuta 2024 virasta eronneen Mark Drakefordin tilalle. 5\. kesäkuuta 2024 Gething hävisi ei-sitovan epäluottamusäänestyksen Seneddissä äänin 29–27. Epäluottamuslause ei ole sitova, ja Gething ilmoitti, ettei aio erota pääministerin virasta. Epäluottamuslauseen taustalla oli se, että Gething oli puheenjohtajakampanjaansa varten vastaanottanut lahjoituksen yritykseltä, jonka omistaja on tuomittu ympäristörikoksista. 16\. heinäkuuta 2024 Gething ilmoitti eroavansa pääministerin virasta. == Lähteet == Luokka:Vuonna 1974 syntyneet Luokka:Elävät henkilöt Luokka:Brittiläiset poliitikot
Matteo Jorgenson

Matteo Jorgenson (s. 1. heinäkuuta 1999 Walnut Creek, Kalifornia) on yhdysvaltalainen maantiepyöräilijä. Hän aloitti ammattilaisuransa Jelly Belly p/b Maxx -joukkueessa vuonna 2018, kilpaili harjoittelijana Ag2r-La Mondiale -tallissa 2019, edusti Movistar Teamia vuodet 2020–2023 ja on vuodesta 2024 ajanut Team Visma–Lease a Bike -tallissa. Jorgenson voitti Pariisi–Nizza-ajon 2024 puolen minuutin erolla Remco Evenepoeliin. Saman vuoden Dwars door Vlaanderenin hän voitti 29 sekunnin erolla Jonas Abrahamseniin. == Saavutuksia== Lähteet: Pro Cycling Stats, Cycling Archives ;2019 :Tour de l'Avenir, pistekilpailun voitto ;2022 :Ranskan ympäriajo, kokonaiskilpailussa 20:s ;2023 :Tour of Oman, kokonais-, piste- ja nuorten kilpailun sekä 3. etapin voitto :E3 Saxo Classic, neljäs :Tour de Romandie, kokonaiskilpailussa toinen, nuorten kilpailun voitto :Ranskan ympäriajo, 12. etapilla kolmas ;2024 :Pariisi–Nizza, kokonaiskilpailun voitto :E3 Saco Classic, viides :Dwars door Vlaanderen, voitto :Critérium du Dauphiné, kokonaiskilpailussa toinen, nuorten kilpailun voitto :Ranskan ympäriajo, kokonaiskilpailussa kahdeksas, nuorten kilpailussa kolmas, 19. etapilla toinen :Olympialaiset, maantieajossa yhdeksäs == Lähteet == Luokka:Yhdysvaltalaiset maantiepyöräilijät Luokka:Vuonna 1999 syntyneet Luokka:Elävät henkilöt
Parolan lukio

Parolan lukio on vuonna 1961 perustettu lukio Hattulan kunnan Parolan kylässä. Lukio kuuluu Koulutuskuntayhtymä Tavastiaan. Parolan lukio on pärjännyt lukiovertailuissa hyvin. Lukiossa on 170 opiskelijaa. Parolan lukiolle on rakentumassa uudisrakennus, jonka on määrä olla lukuvuoden 2025 alusta käytössä. == Lähteet == Luokka:Suomen lukiot
Kvanttilaskennan kehityslait

Kvanttilaskennan kehityslait ovat joukko havaintoja, jotka kuvaavat kvanttitietokoneiden eri osa-alueiden eksponentiaalista kehitystä. Tärkeimmät kvanttilaskennan kehityslait ovat Rosen-, Nevenin- ja Schoelkopfin lait. Nämä lait on nimetty merkittävien kvanttilaskennan tutkijoiden mukaan, ja ne ennustavat kvanttitietokoneiden suorituskyvyn jatkuvaa paranemista tulevina vuosina. On kuitenkin tärkeää huomata, että nämä lait ovat enemmän havaintoihin perustuvia nyrkkisääntöjä ja ennusteita kuin kiveen hakattuja totuuksia, ja tekniikan kehitys voi tuoda mukanaan odottamattomia haasteita ja läpimurtoja. ==Rosen laki == Rosen laki () on havainto siitä, että kubittien määrä kaksinkertaistuu mikrosiruilla noin 18 kuukauden välein. Tämä on kvanttilaskennan vastine Mooren laille, joka kuvaa transistorien määrän kasvua perinteisissä mikrosiruissa. Termin Rosen laki kehitti Steve Jurvetson tavatessaan D-Wave Systemsin perustajan Geordie Rosen, joka on lain nimen innoittaja. ==Nevenin laki == Nevenin laki () on havainto siitä, että kvanttitietokoneiden laskentateho kasvaa kaksinkertaisella eksponentiaalisella nopeudella. Tämä tarkoittaa, että laskentatehon eksponentiaalinen kasvu itsessään kiihtyy eksponentiaalisesti kubittimäärän kasvaessa. Hartmut Neven, jonka mukaan laki on nimetty, valittiin Fast Companyn vuoden 2020 luovimpien ihmisten joukkoon. Neven on todennut: ”Kyse ei ole yritysten välisestä kilpailusta, vaan pikemminkin ihmiskunnasta luontoa vastaan — tai ihmiskunnan ja luonnon välisestä yhteistyöstä”. ==Schoelkopfin laki == Schoelkopfin laki () kuvaa dekoherenssiajan pidentymistä kvanttitietokoneiden kehityksessä. Keskimäärin noin kolmen vuoden välein dekoherenssiaika on pidentynyt kymmenkertaisesti. Dekoherenssiaika tarkoittaa ajanjaksoa, jonka aikana kubittien muodostama kvanttitila säilyy yhtenäisenä ja stabiilina, mahdollistaen luotettavien laskutoimitusten suorittamisen. Kun dekoherenssiaika ylittyy, kvanttitila hajoaa vuorovaikutuksessa ympäristön kanssa, jolloin kvantti-informaatio menetetään ja laskenta epäonnistuu. ==Huomautukset== == Lähteet == ==Aiheesta muualla== * Luokka:Kvantti- informaatiotiede Luokka:Tietojenkäsittelyteoria Luokka:Puolijohdeteollisuus
Graanin liikekeskus

Graanin liikekeskus on ostoskeskus Mikkelin Tuppuralassa, Valtatie 5:n varrella. Ostoskeskus on avattu 1990-luvulla ja laajennettu vuonna 2009. Ostoskeskuksesta löytyy K-Citymarket, Prisma, Alko, Apteekki, ravintoloita sekä monia pikkuliikkeitä. Pysäköintipaikkoja on noin 1 000, joista 300 on katolla ja loput pihalla. == Lähteet == Luokka:Mikkelin kauppa- ja ostoskeskukset Luokka:Tuppurala
Operandi

Operandi tarkoittaa matematiikassa arvoa tai määrää, johon operaatio kohdistuu. Tietotekniikassa operandilla tarkoitetaan konekäskyn osaa, jota operaattorilla käsitellään. Esimerkiksi ohjelmointikielissä lauseen sijoitusoperaation kohde on vasen operandi: lvalue = expr Esimerkkilauseen operaattori on sijoitusmerkki, joka voi myös esiintyä yhdistelmissä (esimerkiksi `+=`). Operaattorit ilmaisevat suoritettavaa toimenpidettä, joita ovat matemaattiset operaatiot, vertailut sekä loogiset operaatiot (ks. propositiologiikka). == Lähteet == Luokka:Tietotekniikan käsitteet Luokka:Matematiikan käsitteet
Haaska

Haaska tarkoittaa kuolleen suhteellisen kookkaan eläimen raatoa. Kuolleesta ihmisestä käytetään nimeä vainaja haaskan sijaan pieteettisyistä. Haaska kerää kärpäsiä ja muita hyönteisiä sekä muita haaskansyöjiä kuten varislintuja, jotka käyttävät sitä ravinnokseen. On tunnettua, että maanteille ilmestyy runsaasti haaskoja yliajojen seurauksena. Ihminen käyttää haaskaa erityisesti apuna metsästyksessä ja valokuvauksessa, mutta toisinaan myös luonnonvaraisten eläinten ruokinnassa. == Lähteet == * === Viitteet === Luokka:Eläintiede Luokka:Eläinten kuolema
Kadonneet kosmonautit

Kadonneet kosmonautit on salaliittoteoria, jonka mukaan Neuvostoliitto ja Venäjä ovat peitelleet kosmonauttien kuolemia avaruudessa. Väitetyn peittelyn todenperäisyydestä ei ole löytynyt todisteita. Peittelyn motiiviksi on esitetty muun muassa Neuvostoliiton maineen suojelu ja kylmän sodan aikainen ilmapiiri. Teoria sai alkunsa 1950-luvun lopulla mutta voimistui Korabl- Sputnik-ohjelman aikana. Se perustui Sputnik-kapseleiden löydöksiin, ja väitteet saivat jokaisella kerronnalla aina oudompia piirteitä, esimerkiksi että kosmonautteja olisi kuollut törmäyksessä tai että he olisisivat ajautuneet mielipuoliksi kapseleiden jäädessä Maata kiertävälle radalle, kun kapseli ei olisi onnistunut palaamaan maahan. Toukokuussa 1960 yhdysvaltalainen senaattori Henry Jackson väitti, että Korabl-Sputnik- satelliittien määrittely miehittämättömiksi operaatioiksi johtui sarjasta katastrofaalisen epäonnistuneita miehitettyjen lentojen yrityksiä, joissa kosmonautteja olisi kuollut. == Lähteet == Luokka:Kuolemiin liittyvät salaliittoteoriat Luokka:Tieteeseen ja tekniikkaan liittyvät salaliittoteoriat Luokka:Neuvostoliiton avaruustoiminta Luokka:Venäjän avaruustoiminta
Monivaiheisen todentamisen väsytyshyökkäys

Monivaiheisen todentamisen väsytyshyökkäys () eli MFA-pommitus (, myös MFA spamming eli MFA-spämmäys) on eräs sosiaalista manipulointia hyödyntävä verkkourkinnan (tietojenkalastelun) muoto. Siinä käyttäjää kuormitetaan monilla peräkkäisillä vilpillisesti ohjatuvalla monivaiheisen todentamisen (MFA) tunnistuspyynnöllä. Kaksivaiheinen tunnistautuminen on eräs monivaiheisen todentamisen muoto. MFA-pommitus on kyberhyökkäystapa, jonka tarkoituksena on harhauttaa käyttäjä syöttämään tunnistustietonsa valesivustolle ainakin kerran. Varastettujen tunnistustietojen avulla rikolliset pääsevät yksityishenkilön tai yrityksen laitteeseen (järjestelmään) ja käyttäjätilille. Onnistunutta tunkeutumista voi seurata esimerkiksi kiristyshaittaohjelman syöttäminen yritysjärjestelmään. MFA-spämmiä voi edeltää käyttäjätiedon keruu erilaisin menetelmin. Monivaiheisen todentamisen väsytyshyökkäyksen avulla on kyberrikolliset ovat pyrkineet tunkeutumaan 2020-luvulla muun muassa SolarWindsin, Microsoftin, VMwaren, Uberin ja Applen käyttäjätileille. Tunnistettujen MFA-pommitushyökkäyksen tekijöiden joukossa on ollut esimerkiksi verkkokiristyksiä tehtaileva koodarinuorten ryhmä sekä Venäjän tiedustelupalveluihin liitetty Cozy Bear -ryhmittymä. Jälkimmäinen oli muun muassa SolarWinds-, Microsoftin- ja VMware-järjestelmien tunnisteiden kautta tunkeutunut moniin Yhdysvaltain liittovaltion keskeisiin siviili- ja sotilassektorin järjestelmiin. == iPhone-käyttäjien MFA-pommitus == Maaliskuussa 2024 raportoitiin muutamista Applen valmistamien iPhone- mobiililaitteiden käyttäjiin kohdistetusta MFA-pommitusyrityksistä. Käyttäjät pyrittiin saamaan uusimaan (resetoimaan) Apple ID -tunnuksensa. Koska ilmoitus tuli käyttäjien iPhoneen, he eivät päässeet käyttämään mobiililaitettaan jolleivat he joko hylänneet tai hyväksyneet tunnuksen uusimispyyntöä. Eräs hyökkäyksestä raportoinut, tekoälysovellusten parissa työskentelevä henkilö oli kertonut saaneensa yli sata tälläistä ilmoitusta. Pian hänelle oli vielä soitettu valepuhelu Applen tukipuhelimelta vaikuttavasta numerosta, ja häntä oli kehotettu uusimaan Apple ID -tunnuksensa. Valesoittajalla olivat paljon muualta kerättyä käyttäjätietoa, jolla hän pyrki vakuuttamaan uusimispyynnön tulevan aidosti Applen tukipalvelusta. Mikäli käyttäjä erehtyisi uusimaan Apple ID -tunnuksensa (käyttäjätunnus ja salasana on ensimmäisen vaiheen todennustapa) toisen vaiheen tunnisteena kyberrikollisen lähettämää kertakäyttöistä koodia, hyökkääjä voisi päästä uusimaan käyttäjätilin salasanan ja lukita käyttäjän ulos laitteestaan ja jopa pyyhkiä käyttäjän kaikkien Apple-laitteiden sisällön. Hyökkääjä saattaa tavoitella esimerkiksi tietoa, rahaa tai jopa Applen lahjakortteja. Applen mukaan käyttäjien ei tulisi hyväksyä uusimispyyntöä tälläisessä tilanteessa vaikka pyyntö toistuisi lukuisia kertoja. Yrityksen mukaan hyvä nyrkkisääntö on, ettei pyyntöä Applen salasanan resetoinnista pitäisi tulla ellei käyttäjä itse ole yrittämässä uusia Applen salasanaa. ==Lähteet== Luokka:Tunnistautuminen Luokka:Tietotekniikkarikollisuus
Priima

Priima oli Yle TV1 -kanavan vuosina 2007–2009 tuottama viikoittainen makasiiniohjelma aikuisille televisionkatsojille. Sitä lähetettiin torstaisin alkuillasta 45 minuutin jaksoina. Priima oli Ylen markkinointitekstin mukaan ”puhuttelevaa aikuisasiaa”, joka oli suunnattu ”kaikille elämänuteliaille, ennakkoluulottomille ja tiedonnälkäisille aikuisille”, ja mottona oli ”Elä jätä elämättä!” Priimassa käsiteltiin aikuisikään ja ikääntymiseen liittyviä asia-aiheita ihmissuhteista, huolenpidosta ja käytännön ongelmista myönteiseen sävyyn. Priiman vakioteemoja olivat muun muassa raha-asiat, terveys, internet, ikääntyvien työelämä ja uravaihtoehdot, ruoka ja matkailu. Ohjelmassa oli monia tunnettujen ja vähän tuntemattomampien henkilöiden haastattelusarjoja otsikoilla ”Fanittajat”, ”Muotokuva”, ”Viisikymppiset” ja ”Mitä kuuluu?”. Regina Rask toimitti osiota ”Täydellinen nainen”, Risto Kuusisto osiota ”Täydellinen mies”. ”Muistatko”-osiossa muisteltiin suurten ikäluokkien lapsuuden ja nuoruuden ilmiöitä, kuten raittiuskilpakirjoituksia, pientalojen tasakattoja tai View-Master-katselulaitetta. Vakiokolumnisteja olivat kevätkaudella 2007 Kati Myllymäki, Kari Kyrönseppä ja Markku Rönkkö. ==Lähteet== Luokka:2000-vuosikymmenen suomalaiset televisiosarjat Luokka:Makasiiniohjelmat Luokka:Yle TV1:n televisio-ohjelmat
Niilo Heino

Niilo Olavi Heino (23. lokakuuta 1927 Helsinki – 30. toukokuuta 2005) oli suomalainen elokuvaaja, elokuvaohjaaja ja elokuvien leikkaaja, joka tunnetaan erityisesti lyhytelokuvistaan ja tekemistään monista uutiskatsauksista. == Henkilöhistoria == Niilo Heinon vanhemmat olivat Kustaa Adolf Heino ja Aleksandra Tähtinen, ja puoliso vuodesta 1951 Hilkka Liisa Salminen. Heino oli Finlandia-Kuva Oy:n kuvausharjoittelija ja kamera-assistentti 1944–1946 ja Suomi-Filmi-yhtiön kamera-assistentti, operatööri, elokuvaaja, leikkaaja, lyhytkuvaohjaaja 1946–1966 ja lyhytkuvaosaston päällikkö 1966–1978. Yhteensä hän ohjasi, kuvasi ja leikkasi yli 300 lyhytelokuvaa ja uutiskatsausta. Heino sai Parhaan lyhytelokuvan Jussin lisäksi useita muita kotimaisia ja kansainvälisiä palkintoja teoksistaan. Heinon elokuviin kuului myös merkittäviä kansatieteellisiä dokumenttielokuvia ja hän osallistui elokuvaajana useisiin presidentti Urho Kekkosen tekemiin valtiovierailuihin. Taiteilijaeläke Heinolle myönnettiin 1978. (ei-vapaa) == Heinon lyhytelokuvia == * Linja-auto. Maanteiden kiitäjä, 1950 * Loistavia tuloksia - Suomi-Ranska, 1951 * Kadetista upseeriksi, 1952 * Runoilijan tie, 1953 * Saarijärvi pala Suomea - kappale sydäntä sen, 1954 (Jussi-palkintoehdokas) * Suomen urheilun isä, 1954 * Sanoma kaikkien kuultavaksi, 1955 * Ei ole Vuoksen voittanutta, 1956 (Suomen ensimmäinen Eastmancolor-värielokuva) * Terijokelaiset Kannaksella, 1956 * Rantojemme vartijat, 1957 * Lohipato, 1958 * Unnekiven apajalla, 1959 * Karhijärven liistekatiska, 1959 * Tyko Sallisen muisto, 1959 * Joulukuun 6. 1960, 1960 * Schauman Birch Plywood, 1961 * Suomenniemen Talvea - Syksyä - Kesää, 1962 * Kirjailijan kaksi elämänpiiriä 1963 * Tuntemattoman lahja, 1963 * Savesta - raudasta, 1964 * Jää-Ice, 1964 * Paimenmajalla, 1965 * Viikon seitsemän päivää, 1967 * Pystystä pinoon, 1968 * Helsingin kaupunginteatteri, 1968 * Suomalaista öljynjalostusta, 1970 * Sahti, 1971 * Terva, 1975 * Ydinsähköä Loviisasta, 1977 * Näin syntyi kuvaputkitehdas Valco, 1978 ==Palkintoja== * Hopeamitali, Rooma, 1962 (Yhteistyötä ja saavutuksia) * Kunniakirja, Cannes, 1963 (Tuntemattoman lahja) * Kultamitali, Madrid, 1963 (Veitsiluoto) * Jussi-patsas, 1963 (Veitsiluoto) * Kirkon elokuvapalkinto, 1964 (Savesta - raudasta) * Kultamitali, Marseilles, 1965 (Sydän: Suomen kasvot) * Valtion elokuvataiteilijapalkinto 1967 (Valtiovierailu Tunisiaan) == Lähteet == ==Aiheesta muualla== * Luokka:Suomalaiset elokuvaajat Luokka:Suomalaiset elokuvaohjaajat Luokka:Suomalaiset elokuvaleikkaajat Luokka:Jussi-palkinnon saajat Luokka:Vuonna 1927 syntyneet Luokka:Vuonna 2005 kuolleet